Publication: Magyar Közlöny
Issue: MK-2002-164 (Year: 2002, Number: 164)
Era: 1990-2004
Section: „77. § Ha a befolyásszerzésre a 68—76. §-ban foglaltaktól, illetõleg a 2001. évi L. törvény 82. §-ának (3) bekezdésében foglaltaktól eltérõ módon került sor, a részvénytársasággal szemben a tagsági jogok nem gyakorolhatóak. A
Paragraph Index: 576

(2) A Tpt. 358. §-ának (6) bekezdése helyébe a következõ rendelkezés lép: „(6) Az (1), illetõleg a (3) bekezdésben elõírtakon túlmenõen további követelmény a természetes személy könyvvizsgálóval szemben, hogy egyidejûleg legfeljebb öt azonos típusú intézménynél, illetõleg öt befektetési alapnál láthat el könyvvizsgálói feladatot, és az egy intézménytõl, illetõleg egy befektetési alapkezelõtõl származó jövedelme (bevétele) nem haladhatja meg éves jövedelmének (bevételének) harminc százalékát. Az egy tulajdonosi csoportba tartozó hitelintézetektõl, pénzügyi vállalkozásoktól, befektetési vállalkozásoktól, befektetési alapkezelõtõl, tõzsdétõl és elszámolóházi tevékenységet végzõ szervezettõl, illetõleg a tulajdonosi csoportba tartozó befektetési alapkezelõ által kezelt befektetési alaptól származó összesített jövedelme (bevétele) nem haladhatja meg éves jövedelmének (bevételének) hatvan százalékát.”

Source: https://magyarkozlony.hu/hivatalos-lapok/aadaf9e404854ce66171de4bd898b4a45de170b8/dokumentumok/04c3325e95d97b9e53b5a0f1b19e26b627eb4e71/letoltes